
Előterjesztés 

a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című  pályázat keretében az óvoda épület építési munkái során felmerült pótmunkáról 


Martfű Város Önkormányzata Képviselő-testületének 

2019. június 27- i ülésére

















Előkészítette: S. Bodor Éva

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés





Tisztelt Képviselő- testület!

A TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című pályázat keretében az óvoda épület építési munkái során felmerült pótmunkáról a vállalkozó megküldte akadályközlő levelét, mely alapján a műszaki ellenőr elkészíti állásfoglalását.
A vállalkozó akadályközlő levelét előterjesztésemhez mellékelem.
Tekintettel arra, hogy a jelentésben szereplő tételek nélkül nem fejezhető be az óvoda épületének bővítése és a meglévő épületrész felújítása, javaslom a pótmunka és a műszaki szükségszerűségből adódó többletmunkák elfogadását, valamint kérem, hatalmazzon fel a Képviselő –testület a vállalkozási szerződés módosításának aláírására. 
A óvoda épülete pótmunkáinak költsége 13.686.383,- Ft + ÁFA, összesen bruttó 17.377.896,- Ft, mely összeg a 2019. évi költségvetés általános tartalék kerete terhére biztosítható.
Kérem, a Tisztelt Képviselő-testület tárgyalja meg az előterjesztést és a pályázat megvalósítása érdekében fogadja el az alábbi határozati javaslatot.

Határozati javaslat: 
Martfű Város Önkormányzata Képviselő-testületének
……./2019. (…….) határozata
a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című  pályázat keretében az óvoda épület építési munkái során felmerült pótmunkáról 
Martfű Város Önkormányzatának Képviselő-testülete megtárgyalta a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című pályázat keretében az óvoda épület építési munkái során felmerült pótmunkáról szóló előterjesztést, és az alábbiak szerint döntött:
1. Martfű Város Önkormányzata Képviselő- testülete elfogadja a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című pályázat keretében az óvoda épület építési munkái során felmerült pótmunkára vonatkozó műszaki ellenőri jelentést e határozat melléklete szerint.
2. A Képviselő-testület a pótmunka 13.686.383,- Ft + ÁFA, összesen bruttó 17.377.896,- Ft összegét a 2019. évi költségvetés általános tartalék kerete terhére biztosítja.
3. A Képviselő- testület felhatalmazza a polgármestert az óvoda pótmunkáira vonatkozó szerződés aláírására.
Erről értesülnek: 
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Pénzügyi és Adóügyi Iroda 
4. Műszaki Iroda
5. Irattár

Martfű, 2019. június 19.

                                                                          Dr. Papp Antal 
                                                                          polgármester
Látta: Szász Éva jegyző

